Návrh

Komuniké

Vláda Slovenskej republiky na svojom zasadnutí dňa...................... prerokovala návrh na udelenie štátneho súhlasu na pôsobenie súkromnej vysokej školy s názvom Bratislavská medzinárodná škola liberálnych štúdií a schválila uznesenie o jeho udelení. Na tejto vysokej škole v súlade s vyjadrením Akreditačnej komisie sa bude vzdelávať podľa bakalárskeho študijného programu „liberálne štúdiá“ v študijnom odbore „politológia“ v dennej forme štúdia s odporúčaním práva uskutočňovať ho na štandardnú dĺžku štúdia. Štátny súhlas bol udelený neziskovej organizácii Bratislavskému inštitútu humanistiky so sídlom v Bratislave. Výučba bude poskytovaná aj v anglickom jazyku. Okrem poskytovania vysokoškolského vzdelania je cieľom uvedenej školy rozširovanie priestoru pre vedeckú činnosť v oblasti politických vied s využitím bohatej medzinárodnej spolupráce. Fungovanie vysokej školy umožňuje aj finančný príspevok americkej nadácie Christian A. Johnson Endeavor Foundation (CAJEF) – hlavný sponzor pani Julia Kidd.